Arrow’n informaatioparadoksi

Arrow’n informaatioparadoksi on ekonomisti Kenneth Arrow’n mukaan nimetty ongelma, joka liittyy kaupankäyntiin informaatiohyödykkeillä (esim. teknologia, keksinnöt). Paradoksi syntyy siitä, että informaatiohyödykkeen arvo ostajalle ei ole tunnettua ennen kuin hän on omaksunut informaation, mutta omaksuttuaan informaation ostaja on käytännössä saanut informaation itselleen ilmaiseksi. Paradoksista seuraa, että informaatiohyödykkeiden allokaatio markkinoilla on epäoptimaalinen.

Aineettomat oikeudet (IPR), kuten teknisten keksintöjen tapauksessa patentit, voivat ratkaista informaatioparadoksin osittain.

Arrow esitti ongelman alun perin tieteellisessä artikkelissaan vuonna 1962. 

Arrow'n informaatioparadoksia ei tule sekoittaa Arrow’n paradoksiin (myös Arrow’n mahdottomuusteoreema).

Lähteet

Aiheesta muualla 
Arrow, K. 1962. Economic welfare and the allocation of resources for inventions. Teoksessa The Rate and Direction of Inventive Activity: Economic and Social Factors, (toim.) R. R. Nelson, s. 609–626, Princeton: Princeton University Press.

Taloustieteen käsitteet
Paradoksit